Sigfús Kristinsson , byggingarmeistari og skákmaður , dró í töfluröð fyrir hönd Héðins Steingrímssonar , stórmeistara . Kristján Örn Elíasson , skákdómari , stýrði drættinum . sunnlenska.is / Guðmundur Karl Alþjóðlegt skákmót í tilefni af 30 ára afmæli Skákfélags Selfoss og nágrennis var sett á Hótel Selfossi í gærkvöldi en heimsmeistararnir tíu sem taka þátt í mótinu hefja leik í 1. umferð kl. 17:00 í dag . Keppendur á mótinu eru stórmeistararnir Hannes Hlífar Stefánsson , Héðinn Steingrímsson og Helgi Áss Grétarsson , Mikhail Antipov frá Rússlandi , Sergei Zhigalko frá Hvíta-Rússlandi , Ahmed Adly frá Egyptalandi , Rafael Leitão frá Brasilíu og alþjóðlegu meistararnir Sarasadat Khademalsharieh frá Íran , Semyon Lomasov frá Rússlandi og Dinara Saduakassova frá Kasakstan . Keppendurnir tíu hafa samtals unnið 14 heimsmeistaratitla í mismunandi aldursflokkum . Mótið hefst sem fyrr segir í dag en á skákhátíðinni verða margir aðrir viðburðir . Í gær var haldið málþing um stöðu skákíþróttarinnar á Íslandi og framundan er opna Suðurlandsmótið í skák , Íslandsmót í Fischer slembiskák , skákkennaranámskeið , skákdómaranámskeið , barnaskákmót og hraðskákmót . Í fyrstu umferð mætast : Borð 1 : Ahmed og Helgi ÁssBorð 2 : Saduakassova og AntipovBorð 3 : Hannes og LomasovBorð 4 : Zhigalko og KhademalshariehBorð 5 : Héðinn og Leitão